[{"text_idx": "#000001", "text": "Wrth i\u2019r argyfwng costau byw barhau, rydym yn clywed yn amlach am realiti\u2019r sefyllfa bresennol i bobl hy\u0302n sy\u2019n byw ar incwm isel, sef y bobl hynny sydd ymysg y rhai y mae costau cynyddol a chwyddiant cynyddol yn effeithio arnynt fwyaf."}, {"text_idx": "#000002", "text": "Rydym wedi clywed am unigolion sy\u2019n methu fforddio\u2019r ynni i goginio pryd poeth, a\u2019r rheini sy\u2019n rhy ofnus i droi\u2019r goleuadau ymlaen rhag ofn y byddan nhw\u2019n cael bil nad ydyn nhw\u2019n gallu ei dalu."}, {"text_idx": "#000004", "text": "Dylai pobl hy\u0302n allu ymddeol gydag urddas, gyda digon o incwm o\u2019u pensiwn gwladol a/neu ffynonellau eraill i fyw\u2019n gyfforddus a\u2019r gallu i barhau i gymryd rhan mewn cymdeithas."}, {"text_idx": "#000005", "text": "Fodd bynnag, mae amgylchiadau ariannol pobl hy\u0302n ledled Cymru\u2019n gwaethygu, gyda miloedd o bobl yn cael eu gwthio i dlodi neu\u2019n ddyfnach i dlodi."}, {"text_idx": "#000007", "text": "Mae\u2019r Comisiynydd wedi nodi\u2019r camau y mae angen eu cymryd yng Nghymru, yn y DU ac ar lefel leol i wella\u2019r cymorth ariannol sydd ar gael i bobl hy\u0302n."}, {"text_idx": "#000008", "text": "Bydd cymryd y camau hyn yn hanfodol i sicrhau bod pobl hy\u0302n yn cael y cymorth sydd ei angen arnynt ar unwaith wrth inni wynebu\u2019r argyfwng sy\u2019n ymwneud a\u0302 chostau byw a bod pobl hy\u0302n, yn y tymor hwy, yn cael incwm teg nad yw\u2019n eu gadael yn gaeth i dlodi parhaus"}]